ICHI ลุ้นผลงาน Q4 โตดี! รับยอดขาย-รับจ้างผลิตพุ่ง แนะซื้ออัพเป้าใหม่ 14.50 บ.
ICHI ลุ้นผลงานไตรมาส 4/65 โตดี! รับยอดขาย-รับจ้างผลิตพุ่ง จับตากำไรปีนี้แตะ 635 ล้าน แนะซื้ออัพเป้าใหม่ 14.50 บาท
ICHI ลุ้นผลงานไตรมาส 4/65 โตดี! รับยอดขาย-รับจ้างผลิตพุ่ง จับตากำไรปีนี้แตะ 635 ล้าน แนะซื้ออัพเป้าใหม่ 14.50 บาท
23 พ.ย. 2565

บล.ทิสโก้ ระบุในบทวิเคราะห์วันนี้ (22 พ.ย.65) ว่า บริษัท อิชิตัน กรุ๊ป จำกัด (มหาชน) หรือ ICHI แนวโน้มผลประกอบการไตรมาส 4/2565 คาดจะเพิ่มขึ้นได้ เทียบช่วงเดียวกันของปี และอัตรามาร์จิ้นเพิ่มขึ้นจากกำลังการผลิตที่เพิ่มขึ้นจากลูกค้า OEM รายใหม่และการลดตันทุนจากภาษีความหวาน แต่ค่าใช้จ่ายคาดเพิ่มขึ้นจากการทำตลาดสินค้าใหม่
โดยปรับประมาณการกำไรปี 2565-2566 เพิ่มขึ้นจากเดิม 21% และ 20% ตามลำดับ สะท้อนผลประกอบการงวด 9 เดือนปี 2565 ดีกว่าที่คาดไว้ โดยคาดกำไรสุทธิปี 2565 อยู่ที่ 635 ล้านบาท โต 16% เทียบช่วงเดียวกันของปีก่อน และปี 2566 อยู่ที่ 752 ล้านบาท โต 18% เทียบช่วงเดียวกันของปีก่อน จากคาดรายได้ปี 2565 เพิ่มขึ้น 21% เทียบช่วงเดียวกันของปีก่อน และปี 2566 เพิ่มขึ้น 13% เทียบช่วงเดียวกันของปีก่อน จาก 1.ธุรกิจเครื่องดื่ม RTD tea และ เย็นๆ เพิ่มขึ้นจากการออกสินค้าใหม่รวมถึงธุรกิจรับจ้างผลิตที่มีลูกค้าปีนี้เพิ่มขึ้น 3 ราย จากเดิม 3 ราย, 2.ธุรกิจ non-tea ได้แก่ เครื่องดื่มน้ำผสมวิตามิน ผสมสาร CBD และผสมโชดา CSD คาดปีนี้โต 9% และปี 66 โต 20% จากสินค้าใหม่รับรู้เต็มปี, 3.คาดการส่งออกปีนี้ลดลง 24 จากภาพรวมเศรษฐกิจ แต่ปีถัดไปเพิ่มขึ้น 10% จากการทำการตลาดในกลุ่ม CLMV คาดอัตรามาร์จิ้นดีขึ้นจากกำลังการผลิตที่เพิ่มขึ้น และค่าใช้จ่ายการตลาดที่เพิ่มขึ้นจากสินค้าใหม่
ทั้งนี้ยังคงคำแนะนำเป็น “ซื้อ” คาดผลประกอบการปีหน้าเติบต่อเนื่องจากสินค้าใหม่และการรับจ้างผลิตรายใหญ่ที่จะรับรู้รายได้เต็มปี และราคาหุ้นปัจจุบันให้อัตราผลตอบแทนจากเงินปันผลสูงคาดปี 2566 ที่ 5% มากกว่าค่าเฉลี่ยกลุ่มเครื่องดื่มอยู่ที่ 2.9% ในขณะที่ PER23F ราคาหุ้นปัจจุบันอยู่ที่ 1 9.9X ต่ำกว่าค่าเฉลี่ยกลุ่มเครื่องดื่มอยู่ที่ 29.4X ราคาเป้าหมายใหม่ตามการปรับประมาณการอยู่ที่ 14.50 บาท จากเดิม 12.00 บาท